Ur wech er ministrerezh, Tojo a glaskas skarzañ tudennoù c'hoazh war vetegout e-keñver mennoz ar brezel. Lakat a reas e plas ur sistem mestroniñ eus al labouradegoù brezel, aozañ a reas heskinadur ar gomunourien, ar sindikadourien, ar frankizourien, hag an holl strolladoù oc'h  enebiñ ouzh ar brezel. Met tamm ha tamm e grogas ar ministr Konoe da ziaesat al labour dezhañ, en desped d'ar fed ma z'eo bet unan eus an den en eus ar muiañ labouret d'an impalaerieriezh japanat (arabat ankounac'hat eo bet aloubet Sina gant Japan pa Konoe oa ministr). Met an aergelc'h stegn er meurvor Habask gant an Amerikaned, hag an diaesamantoù e Sina, an darvoudoù-se a lakjont ar ministr da cheñch emzalc'h ha da labourat evit tremen a bioù d'ar brezel. Tudoù all evel amiral al lu kenaozet Isoroku Yamamoto, oant ankeniet eus un eneberezh ouzh ar galloudegezh ekonomikel ha milourel amerikan, ha c'hoant o doa kavout un emglev gant ar Stadoù-Unanet. Met salv hiroc'h e padont ar c'haozadennoù etrevroadel, salv diaesoc'h e oa evit Japan da dapout un emglev bennak. Ouzhpenn da se ar Japaniz a boanie da lakaat an Amerikaned da gomprenn talvoudegezh interestoù'zo er Meurvor Habask. Met tout an dra-se a aesas labour Tojo. An impalaer ivez a c'hoarie gant an eneberezhioù politikel-se, rak eñ kennebeut n'eo ket ken asuret ha-se eus an trec'h japanat. Tamm ha tamm, mennoz un dilez eus Fumimaro Konoe a grog d'en em zioren. Dreist-holl goude ma z'eo bet klasket d'e lazhañ un nebeut mizoù abretoc'h.